open-index/open-wikipedia-markdown huggingface dataset:
Γιουράι Μπούτσεκ

Ο **Γιουράι Μπούτσεκ** (σλοβακικά: **Juraj Buček**, γεννημένος στις 15 Σεπτεμβρίου 1973 στο Χουμενέ της Τσεχοσλοβακίας) είναι Σλοβάκος πρώην επαγγελματίας τερματοφύλακας και νυν προπονητής ποδοσφαίρου. 
## Ποδοσφαρική καριέρα
Ο Μπούτσεκ ξεκίνησε την καριέρα του στις ακαδημίες της **Χεμλόν Χουμενέ**  , με την οποία υπέγραψε το πρώτο του επαγγελματικό συμβόλαιο το 1995. Εκεί παρέμεινε για δύο σεζόν (1995-97), παίρνοντας μέρος σε 42 αγώνες Σλοβάκικο πρωτάθλημα και κατακτώντας το Κύπελλο Σλοβακίας το 1996.

Το καλοκαίρι του 1997 μεταγράφηκε στην Σκόντα Ξάνθης , τη φανέλα της οποίας τίμησε για έξι συνεχόμενα χρόνια καταγράφοντας 165 συμμετοχές και εντυπωσιάζοντας με τη σταθερή του απόδοση. Στις 19 Σεπτεμβρίου του 2002 ο Μπούτσεκ αγωνίστηκε στο «Ολίμπικο» της Ρώμης στην παρθενική εμφάνιση της Ξάνθης στα ευρωπαϊκά “σαλόνια” , όπου και ηττήθηκε με 4-0 από τη Λάτσιο, στο πλαίσιο της Α’ φάσης του Κυπέλλου ΟΥΕΦΑ. 

Συνέχισε για μια διετία στον Ολυμπιακός, με τη φανέλα του οποίου αγωνίστηκε συνολικά 5 φορές, μεταξύ των οποίων και μια φορά σε αγώνα του Τσάμπιονς Λιγκ, κατακτώντας ένα Πρωτάθλημα Ελλάδας (2004-2005) και ένα Κύπελλο Ελλάδας (2004-2005). 

Το 2005, αφού έμεινε ελεύθερος από τον Ολυμπιακό, υπέγραψε συμβόλαιο συνεργασίας με τον Άρη Θεσσαλονίκης . Στη θητεία του με τους «κίτρινους», είχε συνολικά 28 συμμετοχές, όλες στη Φούτμπολ Λιγκ. 

Μετά από ένα σύντομο πέρασμα κι από τη ερασιτεχνική Χαλκίδα κρέμασε τα γάντια του.

Έπειτα το τέλος της ποδοσφαιρικής του καριέρας εγκαταστάθηκε μόνιμα στην Ξάνθη όπου διατηρεί με τη σύζυγό του φροντιστήριο ξένων γλωσσών. 

Το 2016 ανέλαβε , ως προπονητής, την Ακαδημία της **Α.Ο. Βιστωνίδας** και στη συνέχεια και την Ανδρική ομάδα του συλλόγου στην Α’ κατηγορία της ΕΠΣ Ξάνθης. Αποχώρησε από την ομάδα, το καλοκαίρι του 2018. 
## Εθνικές ομάδες
Το 2000, πραγματοποίησε το ντεμπούτο του ως μέλος της Εθνική Σλοβακίας, με τη φανέλα της οποίας είχε συνολικά, 11 συμμετοχές.

## Τίτλοι

**Χεμλόν Χουμενέ**: Κύπελλο Σλοβακίας : 1995-96 
**Ολυμπιακός**:  Πρωτάθλημα Ελλάδας 2004-05 , Κύπελλο Ελλάδας 2004-05

## Παραπομπές


## Πηγές
* Προφίλ στο transfermarkt.com
* http://aox-past.blogspot.com/2007/12/juraj-bucek.html

Κατηγορία:Σλοβάκοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Σλοβακίας
Κατηγορία:Ποδοσφαιριστές Πρωταθλήματος Σλοβακίας
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Φούτμπολ Λιγκ (Ελλάδα)
Καρίτσα Λακωνίας

H **Καρίτσα** είναι ημιορεινό χωριό του δήμου Ευρώτα, στον νομό Λακωνίας. Σύμφωνα με την απογραφή του 2011 έχει 2130252 κατοίκους. Το χωριό είναι κτισμένο σε υψόμετρο 680 μέτρων, στους νοτιοανατολικούς πρόποδες του Πάρνωνα και 50 χιλιόμετρα νοτιοανατολικά της Σπάρτης.

## Παραπομπές


## Εξωτερικοί σύνδεσμοι
* Ιστολόγιο για την Καρίτσα Λακωνίας

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ευρώτα
Κατηγορία:Χωριά του Πάρνωνα
Βαλντίνα

Η **Βαλντίνα** (ιταλικά: *Valdina* και σικελικά: *Vaddina*) είναι *κοινότητα* (δήμος) στη Μητροπολιτική πόλη της Μεσσήνης στην ιταλική περιφέρεια της Σικελίας, που βρίσκεται περίπου 180 χιλιόμετρα ανατολικά του Παλέρμο και περίπου 15 χιλιόμετρα δυτικά της Μεσσήνης.

## Παραπομπές


Κατηγορία:Δήμοι της Μητροπολιτικής πόλης της Μεσσίνας
Ολιβέρι

δεξιά|μικρογραφία|Σιδηροδρομικός Σταθμός του Ολιβέρι
Το **Ολιβέρι** (ιταλικά: *Oliveri* και σικελικά: *Oluveri*) είναι *κοινότητα* (δήμος) στην επαρχία της Μεσσήνης στην ιταλική περιφέρεια της Σικελίας, που βρίσκεται περίπου 150 χιλιόμετρα ανατολικά του Παλέρμο και περίπου 45 χιλιόμετρα δυτικά της Μεσσήνης. Στις 31 Δεκεμβρίου 2004 είχε πληθυσμό 2.076 κατοίκους και έκταση 10.3 τ.χλμ. 

Το Ολιβέρι συνορεύει με τους ακόλουθους δήμους: Φαλκόνε, Montalbano Elicona και Πάττι.

## Δημόσια συγκοινωνία
### Σιδηρόδρομοι
Ο σιδηροδρομικός σταθμός του Ολιβέρι βρίσκεται στη σιδηροδρομική γραμμή Παλέρμο-Μεσίνα, όπου έξυπηρετείται από τρένα από την Trenitalia, συμπεριλαμβανομένων των υπηρεσιών από τη Μεσσήνη.

## Δημογραφική εξέλιξη

Colors=
 id:lightgrey value:gray(0.9)
 id:darkgrey value:gray(0.8)
 id:sfondo value:rgb(1,1,1)
 id:barra value:rgb(0.6,0.7,0.8)

ImageSize = width:455 height:303
PlotArea  = left:50 bottom:50 top:30 right:30
DateFormat = x.y
Period   = from:0 till:3000
TimeAxis  = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001

PlotData=
 color:barra width:20 align:left

 bar:1861 from: 0 till:571
 bar:1871 from: 0 till:761
 bar:1881 from: 0 till:1000
 bar:1901 from: 0 till:1474
 bar:1911 from: 0 till:1433
 bar:1921 from: 0 till:1505
 bar:1931 from: 0 till:1550
 bar:1936 from: 0 till:1704
 bar:1951 from: 0 till:1937
 bar:1961 from: 0 till:1803
 bar:1971 from: 0 till:1626
 bar:1981 from: 0 till:1793
 bar:1991 from: 0 till:2083
 bar:2001 from: 0 till:2099

PlotData=

 bar:1861 at:571 fontsize:XS text: 571 shift:(-8,5)
 bar:1871 at:761 fontsize:XS text: 761 shift:(-8,5)
 bar:1881 at:1000 fontsize:XS text: 1000 shift:(-8,5)
 bar:1901 at:1474 fontsize:XS text: 1474 shift:(-8,5)
 bar:1911 at:1433 fontsize:XS text: 1433 shift:(-8,5)
 bar:1921 at:1505 fontsize:XS text: 1505 shift:(-8,5)
 bar:1931 at:1550 fontsize:XS text: 1550 shift:(-8,5)
 bar:1936 at:1704 fontsize:XS text: 1704 shift:(-8,5)
 bar:1951 at:1937 fontsize:XS text: 1937 shift:(-8,5)
 bar:1961 at:1803 fontsize:XS text: 1803 shift:(-8,5)
 bar:1971 at:1626 fontsize:XS text: 1626 shift:(-8,5)
 bar:1981 at:1793 fontsize:XS text: 1793 shift:(-8,5)
 bar:1991 at:2083 fontsize:XS text: 2083 shift:(-8,5)
 bar:2001 at:2099 fontsize:XS text: 2099 shift:(-8,5)

TextData=
 fontsize:S pos:(20,20)
 text:Data from ISTAT


## Παραπομπές


Κατηγορία:Δήμοι της Επαρχίας της Μεσσίνα
Φαλκόνε (Σικελία)

Το **Φαλκόνε** (ιταλικά: *Falcone* και σικελικά: *Falcuni*) είναι *κοινότητα* (δήμος) στην επαρχία της Μεσσήνης στην ιταλική περιφέρεια της Σικελίας, που βρίσκεται περίπου 150 χιλιόμετρα ανατολικά του Παλέρμο και περίπου 40 χιλιόμετρα δυτικά της Μεσσήνης.

Στις 31 Δεκεμβρίου 2004 είχε πληθυσμό 2.927 κατοίκους και έκταση 9.3 τ.χλμ 

Το Φαλκόνε συνορεύει με τους ακόλουθους δήμους: Furnari, Montalbano Elicona, Ολιβέρι και Τρίπι.

## Δημόσια συγκοινωνία
αριστερά|μικρογραφία|Σιδηροδρομικός σταθμός του Φαλκόνε
### Σιδηρόδρομοι
Ο σιδηροδρομικός σταθμός του Φαλκόνε βρίσκεται στο σιδηρόδρομο Παλέρμο-Μεσίνα. Εξυπηρετείται από τρένα από την Trenitalia, συμπεριλαμβανομένων των υπηρεσιών από τη Μεσσήνη. Έξω από το σταθμό είναι διαθέσιμη μια υπηρεσία Uber από διαδυκτυακή εφαρμογή.

## Δημογραφική εξέλιξη

Colors=
 id:lightgrey value:gray(0.9)
 id:darkgrey value:gray(0.8)
 id:sfondo value:rgb(1,1,1)
 id:barra value:rgb(0.6,0.7,0.8)

ImageSize = width:455 height:303
PlotArea  = left:50 bottom:50 top:30 right:30
DateFormat = x.y
Period   = from:0 till:4000
TimeAxis  = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:200 start:0
BackgroundColors = canvas:sfondo

BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001

PlotData=
 color:barra width:20 align:left

 bar:1861 from: 0 till:1005
 bar:1871 from: 0 till:1215
 bar:1881 from: 0 till:1398
 bar:1901 from: 0 till:2119
 bar:1911 from: 0 till:2283
 bar:1921 from: 0 till:2774
 bar:1931 from: 0 till:2361
 bar:1936 from: 0 till:2514
 bar:1951 from: 0 till:2768
 bar:1961 from: 0 till:2709
 bar:1971 from: 0 till:2163
 bar:1981 from: 0 till:2446
 bar:1991 from: 0 till:2856
 bar:2001 from: 0 till:2858

PlotData=

 bar:1861 at:1005 fontsize:XS text: 1005 shift:(-8,5)
 bar:1871 at:1215 fontsize:XS text: 1215 shift:(-8,5)
 bar:1881 at:1398 fontsize:XS text: 1398 shift:(-8,5)
 bar:1901 at:2119 fontsize:XS text: 2119 shift:(-8,5)
 bar:1911 at:2283 fontsize:XS text: 2283 shift:(-8,5)
 bar:1921 at:2774 fontsize:XS text: 2774 shift:(-8,5)
 bar:1931 at:2361 fontsize:XS text: 2361 shift:(-8,5)
 bar:1936 at:2514 fontsize:XS text: 2514 shift:(-8,5)
 bar:1951 at:2768 fontsize:XS text: 2768 shift:(-8,5)
 bar:1961 at:2709 fontsize:XS text: 2709 shift:(-8,5)
 bar:1971 at:2163 fontsize:XS text: 2163 shift:(-8,5)
 bar:1981 at:2446 fontsize:XS text: 2446 shift:(-8,5)
 bar:1991 at:2856 fontsize:XS text: 2856 shift:(-8,5)
 bar:2001 at:2858 fontsize:XS text: 2858 shift:(-8,5)

TextData=
 fontsize:S pos:(20,20)
 text:Data from ISTAT



## Παραπομπές


Κατηγορία:Δήμοι της Επαρχίας της Μεσσίνα
Μόττα Καμάστρα

Το **Μόττα Καμάστρα** (ιταλικά: *Motta Camastra*) είναι  *κοινότητα* (δήμος) στη Μητροπολιτική πόλη της Μεσσήνης στην ιταλική περιφέρεια της Σικελίας, που βρίσκεται περίπου 160 χιλιόμετρα ανατολικά του Παλέρμο και περίπου 45 χιλιόμετρα νοτιοδυτικά της Μεσσήνης.

Το Μόττα Καμάστρα συνορεύει με τους ακόλουθους δήμους: Antillo, Καστιλιόνε  ντι Σιτσίλια, Francavilla di Sicilia και Γκρανίτι.

## Παραπομπές

## Εξωτερικοί σύνδεσμοι
* Επίσημη ιστοσελίδα

Κατηγορία:Δήμοι της Μητροπολιτικής πόλης της Μεσσίνας
Καστιλιόνε ντι Σιτσίλια

Το **Καστιλιόνε ντι Σιτσίλια** (ιταλικά: *Castiglione di Sicilia* και σικελικά: *Castigghiuni di Sicilia*) είναι  *κοινότητα* (δήμος) στη Μητροπολιτική πόλη της Κατάνια στη Σικελία, στη νότια Ιταλία. Είναι ένα από τα I Borghi più belli d'Italia ("Τα πιο όμορφα χωριά της Ιταλίας"). 

Το Καστιλιόνε ντι Σιτσίλια βρίσκεται περίπου 160 χιλιόμετρα ανατολικά του Παλέρμο και περίπου 40 χιλιόμετρα βόρεια της Κατάνια. Συνορεύει με δήμους όπως: Αντράνο, Belpasso, Μπιανκαβίλλα, Μπρόντε, Καλαταμπιάνο, Francavilla di Sicilia, Gaggi, Γκρανίτι, Μαλέττο, Malvagna, Mojo Alcantara, Μόττα Καμάστρα, Nicolosi, Ρομαντεάτσελ Ροζοντεάτσελφ και Ταορμίνα.

## Πασοπισκιάρο
Το Πασοπισκιάρο είναι μια περιφέρεια του Καστιλιόνε ντι Σιτσίλια που βρίσκεται 12 χιλιόμετρα από το Καστιλιόνε ντι Σιτσίλια, στα 645 μέτρα πάνω από την επιφάνεια της θάλασσας στις βόρειες πλαγιές της Αίτνας. Σήμερα το Πασοπισκιάρο έχει πληθυσμό περίπου 500 κατοίκους, αλλά τα χρόνια που πέρασαν ο πληθυσμός έφτασε τα 1.500 άτομα. Η κύρια βιομηχανία του Πασοπισκιάρο είναι η οινοποία, καθώς οι αμπελώνες μπορούν να βρεθούν διάσπαρτοι σε ολόκληρη την περιοχή.

## Δίδυμες πόλεις
Το Καστιλιόνε ντι Σιτσίλια είναι αδελφοποιημένό με:

*  Killarney, Ιρλανδία
*  Tauves, Γαλλία

## Παραπομπές


Κατηγορία:Δήμοι της Μητροπολιτικής Πόλεως της Κατάνιας
Μουσείο Ιστορίας της Τουαλέτας (Κίεβο)

Το **Μουσείο Ιστορίας της Τουαλέτας** (ουκρανικά: Музей історії туалету) είναι ιδιωτικό μουσείο στο Κίεβο της Ουκρανίας, που περιέχει τη μεγαλύτερη συλλογή αναμνηστικών και αντικειμένων που σχετίζονται με την τουαλέτα στον κόσμο, συμπεριλαμβανομένων ιστορικών δοχείων νυχτός και ουρητηρίων. Το μουσείο ιδρύθηκε το 2006 από ένα ζευγάρι Ουκρανών που εργαζόταν στην επιχείρηση υδραυλικών εγκαταστάσεων και σήμερα στεγάζεται σε ένα κτίριο εντός του Φρουρίου του Κιέβου. Το 2016, το Παγκόσμια Ρεκόρ Γκίνες το αναγνώρισε ως «τη μεγαλύτερη συλλογή αναμνηστικών λεκάνων τουαλέτας στον κόσμο».

## Ιστορικό
Το μουσείο δημιουργήθηκε από τον Νικολάι και τη Μαρίνα Μπογκντανένκο, ένα ζευγάρι Ουκρανών που είχε εργαστεί στο παρελθόν στην επιχείρηση υδραυλικών προμηθειών και ήθελε να διδάξει τους ανθρώπους για τη διαρκή σημασία της υγιεινής. Άνοιξε το 2006 με αντικείμενα που είχαν συλλέξει οι Μπογκντανένκο από όλο τον κόσμο, πολλά ενώ βρίσκονταν σε διακοπές. Το 2013, δημοσίευσαν ένα βιβλίο 521 σελίδων για την ιστορία της υγιεινής στην τουαλέτα, το *Παγκόσμια Ιστορία (των Τουαλετών).* Σήμερα, το μουσείο προσελκύει περίπου 1.000 επισκέπτες το μήνα και στεγάζεται στο Φρούριο του Κιέβου, ένα κτίριο που χρονολογείται από τον 19ο αιώνα.

## Οργάνωση
Το μουσείο καλύπτει την τουαλέτα από την προϊστορική εποχή μέχρι σήμερα και σχετικά θέματα, όπως η γκαρνταρόμπα και τα ρούχα που φοριούνται για τον καθαρισμό των τουαλετών. Τα εκθέματα διατάσσονται διαδοχικά, χωρίζοντας την ιστορία σε πρωτόγονη κοινωνία, αρχαιότητα, Μεσαίωνα, Αναγέννηση, 17ος–20ος αιώνας, νεωτερικότητα και ντουλάπες υγιεινής τέχνης. Το μουσείο έχει αντίγραφα μερικών από τα πρώτα καθίσματα τουαλέτας και εξηγεί την εφεύρεση του χαρτιού υγείας πριν από περισσότερα από 2.000 χρόνια στην Κίνα. Μια οθόνη δείχνει στους επισκέπτες μεθόδους συγκομιδής απορριμμάτων από μεσαιωνικά κάστρα και γιατί οι μεσαιωνικές τουαλέτες ονομάζονταν ντουλάπες. Η τουαλέτα με καζαζάνι, που σχεδιάστηκε για πρώτη φορά από τον Λεονάρντο ντα Βίντσι, ζωντανεύει σε ένα ξύλινο μοντέλο. Ένα ξεχωριστό δωμάτιο περιέχει μια κινηματογραφική αίθουσα που προβάλλει βίντεο για τουαλέτες σε εναλλασσόμενες γλώσσες. Υπάρχουν περισσότερα από 580 αντικείμενα στη μόνιμη συλλογή, τα οποία κέρδισαν την αναγνώρισή τους στα *Ρεκόρ Γκίνες* το 2016.

## Δείτε επίσης
* Διεθνές Μουσείο Τουαλετών Σουλάμπ
* Εθνικό Μουσείο Περιττωμάτων
* Μουσείο Σκατών

## Εξωτερικοί σύνδεσμοι
* Επίσημος ιστότοπος

## Παραπομπές


Τουαλετας Ιστορια Μουσειο
Κατηγορία:Κάτοχοι παγκόσμιων ρεκόρ
Κατηγορία:Τουαλέτες
Piano Man (τραγούδι)

Το ***Piano Man*** είναι ένα τραγούδι που γράφτηκε και ερμηνεύτηκε πρώτη φορά από τον Αμερικανό τραγουδοποιό και τραγουδιστή Μπίλι Τζόελ. Το τραγούδι, αρχικά, κυκλοφόρησε ως single, στις 2 Νοεμβρίου του 1973 και εν συνεχεία συμπεριλήφθηκε στον ομώνυμο δίσκο του καλλιτέχνη, όπου κι αυτός κυκλοφόρησε το ίδιος έτος. Πρόκειται για το πρώτο και ίσως το μεγαλύτερο hit του καλλιτέχνη έως και σήμερα. Τον Απρίλιο του 1974, έφτασε στο νούμερο 25 του αμερικανικού Billboard Hot 100. 

Στιχουργικά το τραγούδι είναι κατά μία έννοια βιογραφικό, αφού είναι βασισμένο στην εποχή που ο καλλιτέχνης ήταν πιανίστας σε διάφορα κέντρα του Λος Άντζελες, μεταξύ το 1972-73. Με τον Μπίλι Τζόελ να αναφέρει πως όλοι όσοι αναφέρονται στο τραγούδι ήταν πραγματικοί άνθρωποι και πελάτες των κέντρων και όχι φανταστικοί χαρακτήρες. Το τραγούδι το 2013, μπήκε στο Grammy Hall of Fame. Ενώ το 2015, επιλέχτηκε από τη Βιβλιοθήκη του Κογκρέσου για να διατηρηθεί στη National Recording Registry για την «πολιτιστική, ιστορική και καλλιτεχνική του σημασία». 

## Παραπομπές


## Εξωτερικοί σύνδεσμοι
*  / ⒞1985 Sony BMG channel

Κατηγορία:Τραγούδια του 1973
Κατηγορία:Singles του 1973
Κατηγορία:Τραγούδια του Μπίλι Τζόελ
Κατηγορία:Τραγούδια με θέμα το αλκοόλ
Κατηγορία:Singles της Columbia Records
Βερόνικα του Ντεσενίτσε

Η **Βερόνικα του Ντεσενίτσε,**  ή  (απεβ. στις 17 Οκτωβρίου 1425)  ήταν η δεύτερη σύζυγος του Φρειδερίκου Β΄ κόμη του Τσέλιε.

## Βιογραφία
Λίγα είναι γνωστά για την πρώιμη ζωή της. Πιστεύεται ότι το όνομα *Deseniška* προέρχεται από το χωριό Desinić στην Κροατία, όπου ο Φρειδερίκος Β΄ είχε επίσης εκτεταμένες ιδιοκτησίες, και εμφανίζεται με τις μορφές *Dessnitz*, *Dessenitz*, *Desnicze*, *Teschnitz*, *Teschenitz* και *Dessewitz* σε διάφορες ιστορικές πηγές. Το τοπωνύμιο *Desenice* είναι η προέλευση για το επίθετο *Deseniška* .

### Γάμος και διώξεις
Η Βερόνικα ήταν μικρότερης τάξης,  και ο πατέρας του Φρειδερίκου Β΄, Χέρμαν Β΄, ήταν πολύ αντίθετος στον γάμο. Τα χρονικά των κομήτων του Τσέλιε υποδηλώνουν, ότι συνέλαβε τον γιο του και -ενόσω τον κρατούσε αιχμάλωτο- ξεκίνησε μια δίκη εναντίον της Βερόνικα, κατηγορώντας την για μαγεία. Αυτή αθωώθηκε από το δικαστήριο.

### Το τέλος της
Παρά την απόφαση του δικαστηρίου, φυλακίστηκε στο Κάστρο Ογιστρίτσα  κοντά στο Tάμπορ και δολοφονήθηκε (υποτίθεται με εντολή του Χέρμαν Β΄) από πνιγμό το 1425. Τάφηκε στο Μπρασλόβτσε και λίγα χρόνια αργότερα ο Φρειδερίκος Β΄ κανόνισε να ταφεί εκ νέου το λείψανό της στο Καρθουσιανό μοναστήρι στο Γιουρκλόστερ και στη μνήμη της έκανε επίσης δωρεές στο μοναστήρι της Μπίστρα. 

## Στον πολιτισμό
Η τραγική ιστορία αγάπης της Βερόνικας και του Φρειδερίκου Β΄, η οποία σηματοδότησε επίσης την αρχή του τέλους του Οίκου των Τσέλιε, αποτέλεσε έμπνευση για πολλές λογοτεχνικές δημιουργίες.

Μεταξύ άλλων είναι η πρωταγωνίστρια στην ιστορία της Josipina Turnograjska "*Nedolžnost in sila"* (Αθωότητα και δύναμη, με υπότιτλο "*Veronika Desinska",* 1851),  στο έργο τού Josip Jurčič "*Veronika* *Deseniška"* (1880), στο έργο τού Oton Župančič "*Veronika Deseniška"* (1924), στο έργο τού Bratko Kreft "*Celjski Grofje"* (Οι κόμητες του Τσέλιε, 1832), στην όπερα του Danilo Švara "*Veronika Deseniška"* (1946), στα έργα του Franček Rudolf "*Celjski grof na žrebcu"* (Ο κόμης του Τσέλιε ιππεύει έναν επιβήτορα, 1968) και *"Veronika"* (1974), και στο παιδικό μυθιστόρημα του Dušan Čater "*Veronika Deseniška"* (1996). Έχει επίσης εμπνεύσει έργα στα Κροατικά, Γερμανικά, Τσέχικα και Ιταλικά.

Το βραβείο ποίησης "Veronika" και το φεστιβάλ "Veronika" φέρουν το όνομα της Βερόνικας του Ντεσενίτσε.  

Η συμμετοχή της Σλοβενίας για τον Διαγωνισμό Τραγουδιού της Eurovision 2024, που ερμηνεύει ο Raiven, έχει τον τίτλο της από τη Βερόνικα. 

## Δείτε επίσης
* Κόμητες του Τσέλιε

## Παραπομπές


Κατηγορία:Ιστορία της Κροατίας
Στρεβλό Σπίτι

Το **Στρεβλό Σπίτι** (πολωνικά: Krzywy Domek, ) είναι ένα ασυνήθιστο κτήριο στο Σόποτ της Πολωνίας.

Το Στρεβλό Σπίτι κατασκευάστηκε το 2004, έχει μέγεθος περίπου 4.000 μ2 και αποτελεί μέρος του εμπορικού κέντρου *Rezydent*.

Σχεδιάστηκε από τους Szotyńscy & Zaleski, οι οποίοι εμπνεύστηκαν από τις παραμυθένιες εικονογραφήσεις και σχέδια των Γιαν Μάρτσιν Σάντσερ και Περ Όσκαρ Γκούσταβ Ντάλμπεργκ. Η είσοδος γίνεται από τις οδούς Μόντε Κασίνο ή Μόρσκα.

## Εικόνες

Αρχείο:Krzywy_Domek_in_Sopot.jpg|εναλλ.=Entrance|Είσοδος
Αρχείο:Sopot,_Krzywy_Domek_-_fotopolska.eu_(19445).jpg|εναλλ.=Side view|Πλαϊνή όψη.
Αρχείο:Krzywy_Domek_w_Sopocie_klatka.jpg|εναλλ.=Interior|Εσωτερικό
Αρχείο:Krzywy_Domek_Sopot_3.jpg|Κατά τη διάρκεια της νύχτας.


## Δείτε επίσης
* Κτήριο που χορεύει
* Στρεβλό Δάσος
* The Crooked House

## Παραπομπές



Κατηγορία:Κτίρια και κατασκευές στο Σόποτ
Κατηγορία:Μεταμοντέρνα αρχιτεκτονική
Ντάμα (τραπουλόχαρτο)

μικρογραφία|250x250εσ| Ντάμες και των τεσσάρων σειρών
Η **ντάμα** είναι ένα τραπουλόχαρτο που απεικονίζει μια βασίλισσα. Η συνήθης κατάταξη της ντάμας στην τράπουλα είναι μεταξύ του ρήγα και του βαλέ. Ντάμες υπάρχουν και στις τράπουλες ταρό. Στην ισπανική τράπουλα και σε κάποιες ιταλικές τράπουλες, η ντάμα δεν υπάρχει και στη θέση της εμφανίζεται ο ιππότης, με ίδιο ρόλο και ίση αξία.

Σε πολλά παιχνίδια της τράπουλας, όπως το Trex στη Μέση Ανατολή και το γαλλικό Barbu, η ντάμα είναι ένα σημαντικό χαρτί που πρέπει να αποφεύγεται, με κάθε ντάμα που λαμβάνεται επιβάλλεται στον παίκτη ποινή. Ομοίως, στο παιχνίδι Hearts, πρέπει να αποφεύγεται η ντάμα μπαστούνι.

## Δείτε επίσης

* Παπάς

## Παραπομπές

Κατηγορία:Χαρτοπαικτική ορολογία
Τζόζεφ Κουίν (ηθοποιός)

Ο **Τζόζεφ Κουίν** (26 Ιανουαρίου 1994) είναι Άγγλος ηθοποιός. Είναι γνωστός για τον ρόλο του ως Έντι Μάνσον στον τέταρτο κύκλο της τηλεοπτικής σειράς του Netflix *[[Stranger Things]]* (2022). Υποδύεται τον Τζόνι Στορμ / Human Torch στο Κινηματογραφικό Σύμπαν της Marvel (MCU), ξεκινώντας με το *[[The Fantastic Four: Πρώτα Βήματα]]* (2025). Επίσης εμφανίζεται στις ταινίες *[[Ένα Ήσυχο Μέρος: Ημέρα Πρώτη]]* (2024) και *[[Μονομάχος II]]* (2024).

## Παραπομπές


## Εξωτερικοί σύνδεσμοι
* 
* 

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
Γιούζεφ Νόγι

Ο **Γιούζεφ Νόγι** (πολωνικά: Józef Noji) (8 Σεπτεμβρίου 1909 – 15 Φεβρουαρίου 1943) ήταν Πολωνός δρομέας μεγάλων αποστάσεων.

## Βιογραφία
Ο Νόγι ήταν ένας από τους καλύτερους δρομείς μεγάλων αποστάσεων της Δεύτερης Πολωνικής Δημοκρατίας. Στους Ολυμπιακούς Αγώνες του 1936 τερμάτισε 5ος στα 5.000 μέτρα και 14ος στα 10.000 μέτρα. Επίσης κατέλαβε την 5η θέση στα 5000 μ. στο Ευρωπαϊκό Πρωτάθλημα του 1938.

Ο Νόγι ήταν πολλάκις πρωταθλητής Πολωνίας στα 5.000, 10.000 και ανώμαλο δρόμο. Το 1936 κέρδισε τον αγγλικό τίτλο στο τρέξιμο 6 μιλίων και δύο χρόνια αργότερα κέρδισε τον ίδιο τίτλο στο τρέξιμο 3 μιλίων. Ονομάστηκε δύο φορές στον κατάλογο με τους 10 καλύτερους αθλητές της Πολωνίας, όπου το 1936 ήταν 2ος και το 1937 ήταν 10ος.

Ο Νόγι δεν πολέμησε στην πολωνική εκστρατεία Σεπτεμβρίου, αλλά ήδη από τα τέλη του 1939 ή τις αρχές του 1940, εντάχθηκε στο κίνημα της αντίστασης. Συνελήφθη από τους Γερμανούς στις 18 Σεπτεμβρίου 1940. Μετά από ένα χρόνο φυλάκισης στη διαβόητη Φυλακή Πάβιακ της Βαρσοβίας, μεταφέρθηκε στο στρατόπεδο συγκέντρωσης Άουσβιτς. Ο Νόγι δολοφονήθηκε στις 15 Φεβρουαρίου 1943, φερόμενος ότι προσπάθησε να περάσει λαθραία μια επιστολή. Σύμφωνα με μάρτυρες, σκοτώθηκε από έναν από τους φρουρούς των SS (από ένας από τους Πάλιτς, Σοπ ή Στίβιτς).

Ο Νόγι τιμήθηκε μετά θάνατον με τον Σταυρό της Ανδρείας. Υπάρχει η οδός Νογέγκο στο Άουσβιτς που φέρει το όνομά του και το δημοτικό στάδιο Σταυτός του Νόγι κοντά στο Πεντσκόβο.

## Παραπομπές


## Περαιτέρω ανάγνωση
* Ryszard Wryk, Sport olimpijski w Polsce 1919–1939, Πόζναν 2006 (πολωνικά)
* Andrzej Jucewicz, Wlodzimierz Stepinski "Chwala Olimpijczykom", Βαρσοβία 1968 wyd sport i turystyka (πολωνικά)

Κατηγορία:Πολωνοί αθλητές δρόμων μεγάλων αποστάσεων
Κατηγορία:Αθλητές του στίβου στους Θερινούς Ολυμπιακούς Αγώνες 1936
Κατηγορία:Πολωνοί αντιστασιακοί στο Β΄ Παγκόσμιο Πόλεμο
Κατηγορία:Πολωνοί πολίτες που σκοτώθηκαν στον Β' Παγκόσμιο Πόλεμο
Κατηγορία:Μέλη της αντίστασης που πέθαναν στα ναζιστικά στρατόπεδα συγκέντρωσης
Κατηγορία:Πολωνοί που πέθαναν στο στρατόπεδο συγκέντρωσης του Άουσβιτς
Κομητεία Μονρόε (Νέα Υόρκη)

Η **Κομητεία Μονρόε** (αγγλικά: *Monroe County*) είναι κομητεία στην περιοχή Φίνγκερ Λέικς της πολιτείας της Νέας Υόρκης των ΗΠΑ, κατά μήκος της νότιας όχθης της λίμνης Οντάριο. Από το 2022, ο πληθυσμός ήταν 752.035, σύμφωνα με εκτιμήσεις του Γραφείου Απογραφής.  Η έδρα της κομητείας και η μεγαλύτερη πόλη είναι το Ρότσεστερ.  Η κομητεία πήρε το όνομά της από τον Τζέιμς Μόνροου, τον πέμπτο πρόεδρο των Ηνωμένων Πολιτειών.  Η κομητεία Μονρόε είναι μέρος της Μητροπολιτικής Στατιστικής Περιοχής του Ρότσεστερ της Νέας Υόρκης.

Σύμφωνα με το Γραφείο Απογραφής των ΗΠΑ, η συνολική έκταση της κομητείας είναι 3,540 τ.χλμ, εκ των οποίων 1,700 τ.χλμ είναι στεριά και 1,800 τ.χλμ (52%) καλύπτονται από ύδατα (λίμνες, ποτάμια). 

Η κομητεία Μονρόε βρίσκεται στη δυτική πολιτεία της βόρειας βαθμίδας της Νέας Υόρκης, βορειοανατολικά του Μπάφαλο και βορειοδυτικά των Συρακουσών. Η γραμμή της βόρειας κομητείας είναι επίσης η πολιτειακή γραμμή και τα σύνορα των Ηνωμένων Πολιτειών, που σημειώνονται από τη Λίμνη Οντάριο. Η κομητεία Μονρόε βρίσκεται βόρεια των λιμνών Φίνγκερ.

## Παραπομπές


## Εξωτερικοί σύνδεσμοι
* 

Κατηγορία:Κομητείες της Νέας Υόρκης
Δασυπώγων

Ο **δασυπώγων** (επιστημονική-λατινική ονομασία *Dasypogon*) είναι γένος μονοκοτυλήδονων φυτών, που ανήκει στην ομώνυμη οικογένεια δασυπωγωνοειδή και περιλαμβάνει τρία είδη, όλα ενδημικά της Δυτικής Αυστραλίας. Αυτά είναι τα εξής:

* *[[Dasypogon bromeliifolius]]* («δασυπώγων ο βρομελιόφυλλος»), R.Br.
* *[[Dasypogon hookeri]]* («δασυπώγων του Χούκερ»), J.Drumm.
* *[[Dasypogon obliquifolius]]* («δασυπώγων ο πλαγιόφυλλος»), Lehm. από Nees

## Παραπομπές


## Εξωτερικοί σύνδεσμοι
* Ο ''Dasypogon'' στα Wikispecies

Δασυπωγων
Αρχοντοφοίνικας

Ο **αρχοντοφοίνικας** (επιστημονική-λατινική ονομασία *Archontophoenix*) είναι γένος μονοκοτυλήδονων φυτών, που ανήκει στην οικογένεια 
αρεκοειδή Είναι φοινικιές ιθαγενείς της ανατολικής Αυστραλίας, λεπτές, υψηλές και μη διακλαδιζόμενες. Δεν έχουν αποσαφηνισθεί οι σχέσεις ανάμεσα στον αρχοντοφοίνικα και τα συγγενέστερα γένη του, όπως τα *[[Actinokentia]]*, *[[Chambeyronia]]* and *[[Kentiopsis]]*, γένη ενδημικά της Νέας Καληδονίας.

Σήμερα γίνονται ευρύτερα αποδεκτά τα παρακάτω 6 είδη στο γένος *Archontophoenix*:

* *[[Archontophoenix alexandrae]]* (F.Muell.) H.Wendl. & Drude - κοινώς «φοινικιά της Αλεξάνδρας», «βασιλοφοινικιά» 
* *[[Archontophoenix cunninghamiana]]*, H.Wendl. & Drude - Bangalow palm, piccabeen palm 
* *[[Archontophoenix maxima]]*, Dowe
* *[[Archontophoenix myolensis]]*, Dowe
* *[[Archontophoenix purpurea]]*, Hodel & Dowe
* *[[Archontophoenix tuckeri]]*, Dowe

## Παραπομπές

## Εξωτερικοί σύνδεσμοι
* Ο ''Archontophoenix'' στην Palm & Cycad Society of Australia
* PlantNET: New South Wales Flora Online: Genus ''Archontophoenix''

Αρχοντοφοινικας
Αρεκώδη

Τα **αρεκώδη** (*Arecales*) είναι τάξη μονοκοτυλήδονων φυτών. Η τάξη αυτή έχει αναγνωρισθεί με την παρούσα ονομασία της μόνο μετά τα μέσα του 20ού αιώνα, καθώς μέχρι τότε η γενικώς αποδεκτή ονομασία ήταν *Principes*.

## Ταξινομική
Το ταξινομικό σύστημα APG IV του 2016 ενέταξε την οικογένεια δασυπωγωνοειδή στα αρεκώδη, καθώς μελέτες είχαν δείξει ότι είναι αδελφός κλάδος με τα αρεκοειδή (κοινώς φοινικιές ή φοινικοειδή). Αν και η απόφαση αυτή έχει αμφισβητηθεί, σήμερα εξακολουθεί να γίνεται γενικότερα αποδεκτή, ώστε τα αρεκώδη περιλαμβάνουν αυτές τις δύο οικογένειες (*Arecaceae* και *Dasypogonaceae*), με συνολικώς 206 γένη: τα 4 στα δασυπωγωνοειδή και τα 202 στα αρεκοειδή.

### Στα παλαιότερα ταξινομικά συστήματα
Το Σύστημα Cronquist (1981) ενέτασσε την τάξη στην ομώνυμη υφομοταξία *[[Arecidae]]* της ομοταξίας *λειριόψιδα* (η ονομασία του Cronquist για τα μονοκοτυλήδονα).

Το Σύστημα Dahlgren, καθώς και το Σύστημα Thorne (1992) εντάσσουν τα αρεκώδη στην υπέρταξη *Areciflorae*, γνωστή και ως *Arecanae*, της υφομοταξίας *λειριίδες* (*Liliidae*, δηλαδή τα μονοκοτυλήδονα), με μοναδική οικογένεια τα *Arecaceae*.

#### ''Principes''
Το *Principes* είναι ονομασία που στη λατινική γλώσσα σημαίνει «πρώτοι». Υιοθετήθηκε από το Σύστημα Engler για μια τάξη των μονοκοτυλήδονων φυτών και αργότερα από το Σύστημα Kubitzki. Η τάξη αυτή ήταν μονοτυπική, δηλαδή περιελάμβανει μόνο μία οικογένεια, την *Palmae* (ή *[[Arecaceae]]*, τα αρεκοειδή). Καθώς οι κανόνες για τη βοτανική ονοματολογία προνοούν για τη χρήση τέτοιων περιγραφικών ονομασιών πάνω από τη βαθμίδα της οικογένειας, είναι σαφώς επιτρεπτό να χρησιμοποιείται η ονομασία *Principes* ακόμα και σήμερα, αλλά στην πράξη τα περισσότερα σύγχρονα ταξινομικά συστήματα προτιμούν τη συνώνυμη ονομασία «αρεκώδη» (*Arecales*). Μετά την εισαγωγή του, το *Principes* έγινε ο τίτλος του επιστημονικού περιοδικού της Διεθνούς Εταιρείας Φοινικοειδών (*International Palm Society*, ιδρύθηκε το 1956), αλλά και αυτό μετονομάσθηκε σε *Palms* το 1999.

## Παραπομπές


## Εξωτερικοί σύνδεσμοι
* Τα ''Arecales'' στα Wikispecies
* Στην ταξινομική αναζήτηση της National Library of Medicine του Εθνικού Κέντρου Πληροφοριών Βιοτεχνολογίας (NCBI) των ΗΠΑ
Μότο Αρένα Λοτζ

Η **Μότο Αρένα Λοτζ** (πολωνικά: Moto Arena Łódź) είναι στάδιο speedway στο Λοτζ της Πολωνίας. Χτίστηκε το 2016–2018 και εγκαινιάστηκε στις 29 Ιουλίου 2018. Το στάδιο έχει χωρητικότητα 10.350 θεατών. Είναι η έδρα της ομάδας speedway Όζεου Λοτζ. Το στάδιο χτίστηκε ακριβώς δίπλα στο πρώην στάδιο speedway, Στάδιο Όρουα Λοτζ. Η κατασκευή του νέου σταδίου κόστισε 49,8 εκατομμύρια ζλότι. Το μήκος της πίστας ταχύτητας στο στάδιο είναι 321 μ.  κάτοχος του ρεκόρ της πίστας είναι ο Πολωνός Γιάκουμπ Στογιανόφσκι, αθλητής της Σταλ Γκόζουφ Βιελκοπόλσκι. Σημείωσε το χρόνο ρεκόρ των 58,12 δευτερολέπτων στο Ομαδικό Πρωτάθλημα Speedway Νέων Πολωνίας 2023, στον τέταρτο αγώνα στις 9 Αυγούστου 2023.

Στις 3 Σεπτεμβρίου 2022 πραγματοποιήθηκε ο τρίτος γύρος του Ευρωπαϊκού Πρωταθλήματος Speedway στην Μότο Αρένα. Τον τίτλο κέρδισε ο Γιάνους Κοουόντζιεϊ και το βάθρο συμπλήρωσαν οι Ντομίνικ Κουμπέρα και Λέον Μάντσεν.

## Παραπομπές


Κατηγορία:Κτίρια και κατασκευές στο Λοτζ
Κατηγορία:Στάδια speedway
Χέρμαν του Τσέλιε

μικρογραφία| Πίνακας με τον θυρεό του Χέρμαν του Τσέλιε (μέγαρο Φράιζινγκ).

Ο **Χέρμαν του Τσέλιε** (1383 – 13 Δεκεμβρίου 1421), επίσης γνωστός ως Armand de Cilli, ή Herniosus mit dem Bruche (με την κήλη),  γεννήθηκε στο Τσέλιε, ως νόθος γιος, αν και αργότερα νομιμοποιήθηκε, του Χέρμαν Β΄ κόμη του Τσέλιε, της οικογένειας των κομήτων του Τσέλιε και Σάνεκ, του οποίου η οικογενειακή έδρα ήταν στο Κάστρο Τσέλιε (Μπουργκ Ομπερτσίλι, τώρα στη Σλοβενία).

Ο βασιλιάς Σιγισμούνδος αρραβωνιάστηκε το 1409 με τη Bαρβάρα του Τσέλιε, τη μικρότερη κόρη του κόμη Χέρμαν Β΄, ο οποίος είχε σώσει τη ζωή τού βασιλιά στη μάχη της Νικόπολης. Ο κόμης έγινε ένας από τους πιο ισχυρούς συμβούλους τού Σιγισμούνδου, και ήταν εύκολο για τον κόμη να αποκτήσει την επισκοπή Φράιζινγκ για τον γιο του Χέρμαν, όταν ξαφνικά έμεινε κενή.

Εκείνη την περίοδο ο Χέρμαν σπούδαζε στη Μπολόνια, όταν στις 26 Ιουλίου 1412 ο πάπας Ιωάννης ΚΒ΄, με παρέμβαση τού αυτοκράτορα Σιγισμούνδου της Γερμανίας, τον ονόμασε επίσκοπο του Φράιζινγκ. Καθώς ήταν ακόμη πολύ νέος για να χειροτονηθεί επίσκοπος, έλαβε παπική άδεια, που τού επέτρεπε να κυβερνήσει στο Φράιζινγκ. Έπρεπε να δανειστεί 10.000 γκούλντεν από τον πατέρα του για να πληρώσει την πρώτη εισφορά (annata) προς τον πάπα. Στις 8 Σεπτεμβρίου 1413 χρίστηκε επίσκοπος.  Ο Σύλλογος του καθεδρικού ναού του Φράιζινγκ αιφνιδιάστηκε από το ξαφνικό τέλος του επισκόπου Kόνραντ φον Χέμπενστραϊτ και την εξίσου ξαφνική ανάδειξη του Χέρμαν, που τον εμπόδισε να ασκήσει το εκλογικό του δικαίωμα.

Από το 1414 έως το 1418 ο Χέρμαν έλαβε μέρος στο Συμβούλιο της Κωνσταντίας, όπου εκπροσωπούσε τα συμφέροντα του βασιλιά Σιγισμούνδου. Το καλοκαίρι του 1419 συμφώνησε σε συμμαχία με τους επισκόπους της εκκλησιαστικής επαρχίας του Σάλτσμπουργκ, υπό την ηγεσία του αρχιεπισκόπου, για την προστασία του πνευματικού τους *δικαιώματος στην ασυλία* (immunitätsrechte) με την υπόσχεση αμοιβαίας υποστήριξης ενάντια στους με εδάφη πρίγκιπες. 

μικρογραφία|Το κάστρο Τσέλιε (Μπουργκ Ομπερτσίλι), 1681.

Λόγω των καλών σχέσεών της με τον βασιλιά, η οικογένεια μπόρεσε να πείσει τον πάπα Μαρτίνο Ε΄ να τον μεταφέρει στην έδρα του πρίγκιπα-επισκόπου του Τρεντ που ήταν κενή, μετά την εξορία του Γεωργίου του Λίχτενσταϊν τον Αύγουστο του 1419. Ο παπικός διορισμός έλαβε χώρα στις 29 Μαρτίου 1421, αλλά ο Μαρτίνος Ε' υποχρεώθηκε να τον ακυρώσει στις 13 Σεπτεμβρίου 1421, καθώς ο Σύλλογος τού καθεδρικού ναού του Τρεντ δεν ήταν πρόθυμος να δεχτεί τον Χέρμαν, λόγω της σοβαρής κήλης του. Προκειμένου να ανακτήσει τον Τρεντ, επέστρεψε στο Τσέλιε στα τέλη του φθινοπώρου και υποβλήθηκε σε εγχείρηση, από την οποία δεν επέζησε. 

αριστερά|μικρογραφία| Τάφος του πρίγκιπα Freising επισκόπου Hermann von Cilli (1383 - 1421) στον καθεδρικό ναό του Αγίου Δανιήλ στο Celje (γερμανική ονομασία: Cilli).

Απεβίωσε στις 13 Δεκεμβρίου 1421 και ενταφιάστηκε στην ενοριακή εκκλησία του Τσέλιε, σημερινό καθεδρικό ναό του Τσέλιε. Το ταφικό μνημείο του βρίσκεται στο πρεσβυτέριο, στην πλευρά του άμβωνα. 

## Σημειώσεις και παραπομπές


Κατηγορία:Οίκος του Τσέλιε
Γενικές εκλογές στο Μπανγκλαντές 2024

Οι **γενικές εκλογές** διεξήχθησαν στο Μπανγκλαντές στις 7 Ιανουαρίου 2024 σύμφωνα με το ισχύον σύνταγμα, το οποίο ορίζει ότι οι εκλογές πρέπει να διεξαχθούν εντός της περιόδου των 90 ημερών πριν από τη λήξη της τρέχουσας θητείας της Jatiya Sangsad στις 29 Ιανουαρίου 2024. Ο Σύνδεσμος Αγουάμι, με επικεφαλής την εν ενεργεία Σεΐχ Χασίνα, κέρδισε τις εκλογές για τέταρτη συνεχή φορά με λιγότερο από το 40% των εκλογέων που είχαν δικαίωμα ψήφου, σύμφωνα με μια εκλογική επιτροπή, η οποία διοικείται από το κυβερνών κόμμα. Το κόμμα κέρδισε 223 έδρες, ενώ οι ανεξάρτητοι υποψήφιοι, οι περισσότεροι από τους οποίους ήταν μέλη του Αουάμι που είχαν υποστηριχθεί ως πλασματικοί υποψήφιοι για να δώσουν μια επίφαση ανταγωνισμού, κέρδισαν 62 έδρες.

Κατά την προεκλογική περίοδο, η εν ενεργεία κυβέρνηση υπό την Σεΐχ Χασίνα κατέστειλε τα κόμματα της αντιπολίτευσης και φίμωσε τους επικριτές της κυβέρνησης. Η πρωθυπουργία της Χασίνα έχει περιγραφεί ως απολυταρχική, από τότε που επανεξελέγη το 2008, και το 2011 η κυβέρνηση κατήργησε το προαπαιτούμενο  να σχηματίζεται μια προσωρινή ανεξάρτητη κυβέρνηση προκειμένου να διεξαχθούν εκλογές. Το κύριο κόμμα της αντιπολίτευσης, το Εθνικιστικό Κόμμα του Μπανγκλαντές, μποϊκοτάρισε τις εκλογές (όπως το 2014 και το 2018), καθώς θεώρησε ότι η εκλογική επιτροπή υπό την απερχόμενη κυβέρνηση δεν ήταν σε θέση να οργανώσει ελεύθερες και δίκαιες εκλογές.

Προκλήθηκε διαμαρτυρία για την προσέλευση στις εκλογές, καθώς ο επικεφαλής της επιτροπής εκλογών, με βάση τα στοιχεία που είχε στα χέρια του, ισχυρίστηκε αρχικά ότι η προσέλευση ήταν 28%, αλλά αργότερα υπαναχώρησε από αυτό και ισχυρίστηκε ότι η προσέλευση ήταν γύρω στο 40%. 

Το αμερικανικό υπουργείο Εξωτερικών ανέφερε ότι οι εκλογές δεν ήταν ελεύθερες και δίκαιες. Παρόμοια, το υπουργείο Εξωτερικών του Ηνωμένου Βασιλείου χαρακτήρισε τις εκλογές ως εκλογές χωρίς τις προϋποθέσεις της δημοκρατίας. Σύμφωνα με το The Economist, μέσω των εκλογών, το Μπανγκλαντές κατέστη εν τέλει μονοκομματικό κράτος. 
Ωστόσο, οι προσκεκλημένοι ξένοι παρατηρητές από τις ΗΠΑ, τον Καναδά, τη Ρωσία, τον Οργανισμό Ισλαμικής Συνεργασίας και το Αραβικό Κοινοβούλιο δήλωσαν ότι οι γενικές εκλογές στο Μπανγκλαντές ήταν δίκαιες και ελεύθερες.

## Εκλογικό σύστημα
Τα 350 μέλη του Jatiya Sangsad αποτελούνται από 300 έδρες που εκλέγονται άμεσα με πλειοψηφικό σύστημα σε μονοεδρικές εκλογικές περιφέρειες και επιπλέον 50 έδρες που προορίζονται για γυναίκες. Οι δεσμευμένες έδρες εκλέγονται αναλογικά από τα εκλεγμένα μέλη. Κάθε κοινοβούλιο συνεδριάζει για μια πενταετή θητεία.

## Αποτελέσματα
thumb|Σύνθεση της Εθνοσυνέλευσης έπειτα από τις εκλογές στο Μπανγκλαντές του 2024.
thumb|Χάρτης των εκλογών του 2024 στο Μπανγκλαντές.

## Παραπομπές


2024
Μπανγκλαντες
2024
Μαξίμ Γκοντάρ

Ο **Μαξίμ Γκοντάρ** (Maxime Godart, 2 Οκτωβρίου 1999-), είναι Γάλλος ηθοποιός,  ο οποίος έγινε ιδιαίτερα διάσημος από τον ρόλο του ως μικρός Νικόλας, στην ομώνυμη ταινία του 2009.

## Βιογραφία
Ο Μαξίμ Γκοντάρ, γεννήθηκε στις 2 Οκτωβρίου 1999, στην Κομπιένη του Νομού Ουάζ της Γαλλίας. Είναι γιός του Alexandre και της Florence Godart.

Σε ηλικία 8 ετών, άρχισε να παρακολουθεί μαθήματα υποκριτικής, στο πολιτιστικό κέντρο Noyon. Το 2009, σε ηλικία 9 ετών, επιλέχθηκε να παίξει τον ρόλο του μικρού Νικόλα, στην ταινία του Λοράν Τιράρ Ο μικρός Νικόλας, η οποία βασίζεται στο έργο των Ρενέ Γκοσινί και Ζαν Ζακ Σανπέ, δίπλα στην Valérie Lemercier και τον Kad Merad και με ένα υπέροχο cast παιδιών, όπως ο Vincent Claude, ο Germain Petit Damico, ο Charles Vaillant, ο Victor Carles και αρκετά παιδιά ακόμα. Την επόμενη χρονιά, ακολούθησε και η δεύτερη ταινία του, με το όνομα "Les Meilleurs Amis du Monde" (Οι καλύτεροι φίλοι στον κόσμο), στην οποία έπαιξε με τον Vincent Claude. Το 2010, έπαιξε στην Γαλλική σειρά "Το μεγάλο εστιατόριο" (Le Grand restaurant). 

## Φιλμογραφία

### Κινηματογράφος

### Τηλεόραση

### Internet

## Εξωτερικοί σύνδεσμοι

Κατηγορία:Γάλλοι ηθοποιοί κινηματογράφου
Κατηγορία:Γάλλοι ηθοποιοί τηλεόρασης
Γελασίνη

Η **γελασίνη** ή **σφηνόστιγμα** (επιστημονική-λατινική ονομασία *Gelasine*) είναι γένος μονοκοτυλήδονων φυτών, που ανήκει στην οικογένεια της ίριδας, τα ιριδοειδή. Το γένος περιγράφηκε επιστημονικά και ορίσθηκε για πρώτη φορά το 1840 και όλα τα είδη του είναι ενδημικά της Νότιας Αμερικής.

## Είδη
Σήμερα γίνονται ευρύτερα αποδεκτά τα εξής επτά είδη στο γένος *Gelasine*:

* *Gelasine caldensis*, Ravenna - Μίνας Ζεράις Βραζιλίας
* *Gelasine coerulea*, (Vell.) Ravenna - Παραγουάη, νοτιοανατολική Βραζιλία, Επαρχία Μισιόνες της Αργεντινής
* *Gelasine elongata* (Graham) Ravenna - νότια Βραζιλία, Ουρουγουάη, βορειοανατολ. Αργεντινή
* *Gelasine gigantea*, Ravenna - κεντρική Βραζιλία
* *Gelasine paranaensis*, Ravenna - Παρανά Βραζιλίας
* *Gelasine rigida*, Ravenna - Μίνας Ζεράις
* *Gelasine uruguaiensis*, Ravenna - Ουρουγουάη

## Παραπομπές


Γελασινη
Ιξία

Η **ιξία** (επιστημονική-λατινική ονομασία *Ixia*) είναι γένος μονοκοτυλήδονων φυτών, που ανήκει στην οικογένεια της ίριδας, τα ιριδοειδή, και είναι ιθαγενές της Νότιας Αφρικής. Κάποια είδη είναι γνωστά με την κοινή ονομασία «καλαμποκόκρινο» (*corn lily*). Μερικά ιδιάζοντα χαρακτηριστικά του γένους είναι τα ξιφοειδή φύλλα και τα μακριά στελέχη με τα άνθη σε σχήμα αστερία, που αναδίδουν ένα ιδιαίτερο, αλλά όχι πολύ έντονο, άρωμα. Συνήθως οι ιξίες (που δεν πρέπει να συγχέονται με τους ιξούς) προτιμούν τα καλώς αποστραγγιζόμενα εδάφη. Πολλά έντομα, όπως οι μέλισσες, το επισκέπτονται για τη γύρη του. Μερικά είδη ιξίας καλλιεργούνται από τον άνθρωπο ως καλλωπιστικά φυτά.

## Είδη
Σήμερα γίνονται ευρύτερα αποδεκτά τα εξής είδη στο γένος *Ixia* (μερικά έχουν και ποικιλίες):

* *Ixia abbreviata*, Houtt.
* *Ixia acaulis*, Goldblatt & J.C. Manning
* *Ixia alata*, Goldblatt & J.C.Manning
* *Ixia alticola*, Goldblatt & J.C.Manning
* *Ixia altissima*, Goldblatt & J.C.Manning
* *Ixia angelae*, Goldblatt & J.C.Manning
* *Ixia atrandra*, Goldblatt & J.C.Manning
* *Ixia aurea*, J.C. Manning & Goldblatt
* *Ixia bellendenii*, R.C.Foster
* *Ixia bifolia*, J.C. Manning & Goldblatt
* *Ixia brevituba*, G.J. Lewis
* *Ixia brunneobractea*, G.J. Lewis
* *Ixia campanulata*, Houtt.
* *Ixia capillaris*, L. f.
* *Ixia cochlearis*, G.J. Lewis
* *Ixia collina*, Goldbl. & Snijman
* *Ixia curta*, Andr
* *Ixia curvata*, G.J. Lewis
* *[[Ixia dubia]]* Vent.
* *Ixia erubescens*, Goldbl.
* *Ixia esterhuyseniae*, M.P.de Vos
* *Ixia flexuosa*, L.
* *Ixia frederickii*, M.P.de Vos
* *Ixia fucata*, Ker-Gawl
* *Ixia gloriosa*, G.J Lewis
* *Ixia latifolia*, Delaroche
* *Ixia leipoldtii*, G.J. Lewis
* *Ixia leucantha*, Jacq.
* *Ixia longituba*, N.E.Br.
* *Ixia lutea*, Eckl.
* *[[Ixia maculata]]*, L.
* *Ixia marginifolia* (Salisb) G.J Lewis
* *Ixia metelerkampiae*, L. Bol.
* *Ixia micranda*, Bak.
* *[[Ixia monadelpha]]*, Delaroche
* *Ixia mostertii*, M.P.de Vos
* *Ixia odorata*, Ker-Gawl
* *Ixia orientalis*, L.Bol.
* *[[Ixia paniculata]]* Delaroche
* *Ixia patens*, Ait.
* *Ixia pauciflora*, G.J Lewis
* *[[Ixia polystachya]]*
* *Ixia pumilio*, Goldbl. & Snijman
* *Ixia purpureorosea*, G.J Lewis
* *Ixia rapunculoides*, Del
* *Ixia rouxii*, G.J Lewis
* *[[Ixia scillaris]]* L. var. *subundulata* G.J Lewis
* *Ixia splendida*, G.J. Lewis
* *Ixia stohriae*, L. Bol.
* *Ixia stolonifera*, G.J Lewis
* *Ixia stricta* (Eckl. ex Klatt) G.J Lewis
* *Ixia tenuifolia*, Vahl.
* *Ixia thomasiae*, Goldblo.
* *Ixia trifolia*, G.J Lewis FP
* *Ixia trinervata* (Bak.) G.J Lewis
* *Ixia vanzijliae*, L. Bol.
* *Ixia versicolor*, G.J Lewis
* *Ixia vinacea*, G.J Lewis
* *[[Ixia viridiflora]]*, Lam.

## Παραπομπές


## Πηγές
* 

## Βιβλιογραφία

* 
* 
* 
* 

Κατηγορία:Ιριδοειδή
Κατηγορία:Χλωρίδα της Νότιας Αφρικής
Προσώπιο

Το **προσώπιο** (επιστημονική-λατινική ονομασία *Prosopium*) είναι γένος ψαριών που ανήκουν στην οικογένεια της πέστροφας και του σολομού, τις σολομονίδες. Ζουν σε λίμνες και ποτάμια της Βόρειας Αμερικής και περιοχών της ανατολικής Ρωσίας. Το χρώμα τους είναι υπόλευκο.

## Είδη
Σήμερα αναγνωρίζονται γενικώς 6 είδη στο γένος *Prosopium*, τα εξής:

* *[[Prosopium abyssicola]]*, Snyder, 1919
* *[[Prosopium coulterii]]*, C.H. Eigenmann & R.S. Eigenmann, 1892
* *[[Prosopium cylindraceum]]*, Pennant, 1784
* *[[Prosopium gemmifer]]*, Snyder, 1919
* *[[Prosopium spilonotus]]*, Snyder, 1919
* *[[Prosopium williamsoni]]*, Girard, 1856

## Παραπομπές


## Πηγές
* Το ''Prosopium'' στο ITIS
* Molly Hallock και Paul E. Mongillo: *Washington Department of Fish and Wildlife "Washington State Status Report" (1998)*

Προσωπι
Ανδρεόπουλος

Το ελληνικό επώνυμο **Ανδρεόπουλος** μπορεί να αναφέρεται σε κάποιο από τα παρακάτω πρόσωπα:

* Ανδρέας Ανδρεόπουλος (γενν. 1964), ηθοποιός
* Βασίλης Ανδρεόπουλος (1923-2011), ηθοποιός, θεατρικός συγγραφέας, στιχουργός και αντιστασιακός
* Γιάννης Ανδρεόπουλος (γενν. 1943), μουσικοσυνθέτης, τραγουδοποιός και λογοτέχνης
* Δημήτρης Ανδρεόπουλος (γενν. 1964), πετοσφαιριστής και προπονητής
* Θέμος Ανδρεόπουλος (1917-1996), ζωγράφος, σχεδιαστής-εικονογράφος και εκδότης περιοδικών
* Χαράλαμπος Ανδρεόπουλος (γενν. 2001), πετοσφαιριστής
Αναστόπουλος

Το ελληνικό επώνυμο **Αναστόπουλος** μπορεί να αναφέρεται σε κάποιο από τα παρακάτω πρόσωπα:

* Γεώργιος Αναστόπουλος (γενν. 1927), τηλεοπτικός και ραδιοφωνικός παραγωγός
* Θάνος Αναστόπουλος (γενν. 1965), σκηνοθέτης, παραγωγός και σεναριογράφος του κινηματογράφου
* Κωνσταντής Αναστόπουλος, αγωνιστής στην Ελληνική Επανάσταση του 1821, ανεψιός και σωματοφύλακας του Θεόδωρου Κολοκοτρώνη
* Μανώλης Αναστόπουλος (γενν. 1928), σκιτσογράφος και ευθυμογράφος
* Νίκος Αναστόπουλος (γενν. 1958), ποδοσφαιριστής και προπονητής
* Σωκράτης Αναστόπουλος (γενν. 1931), σκιτσογράφος και ευθυμογράφος
Ρομέττα

Η **Ρομέττα** (ιταλικά: *Rometta* και σικελικά: *Ramietta*) είναι *κοινότητα* (δήμος) στη Μητροπολιτική πόλη της Μεσσήνης στην ιταλική περιφέρεια Σικελίας, που βρίσκεται περίπου 180 χιλιόμετραανατολικά του Παλέρμο και περίπου 12 χιλιόμετρα δυτικά της Μεσσήνης . Ήταν το τελευταίο προπύργιο της Σικελίας που ελεγχόταν από την Ανατολική Ρωμαϊκή Αυτοκρατορία (Βυζάντιο) και έπεσε μόλις το 965 στον μουσουλμανικό στρατό των Καλβίδων στην Πολιορκία της Ρομέττας.

Η Ρομέττα συνορεύει με τους εξής δήμους: Μεσίνα, Μονφόρτε Σαν Τζιόρτζιο, Ροκκαβαλντίνα, Σαπονάρα, Βενέτικο και Σπανταφόρα.
[left|μικρογραφία|Η παραλία της Ρομέττα με θέα το ακρωτήριο [Μιλάτσο και τα νησιά του Αιόλου στο ηλιοβασίλεμα.]]

## Παραπομπές

## Εξωτερικοί σύνδεσμοι
* Επίσημη ιστοσελίδα
* Rometta - Ιστοσελίδα αφιερωμένη στην πόλη

Κατηγορία:Δήμοι της Μητροπολιτικής πόλης της Μεσσίνας
Μονφόρτε Σαν Τζιόρτζιο

Το **Μονφόρτε Σαν Τζιόρτζιο** (ιταλικά: *Monforte San Giorgio* και σικελικά: *Munforti*) είναι κοινότητα (δήμος) στη μητροπολιτική πόλη της Μεσσήνης στην ιταλική περιφέρεια της Σικελίας, που βρίσκεται περίπου 180 χιλιόμετρα ανατολικά του Παλέρμο και περίπου 15 χιλιόμετρα δυτικά της Μεσσήνης.

Φιλοξενεί τα ερείπια ενός κάστρου που έχτισαν οι ντόπιοι ορθόδοξοι μοναχοί για να αντισταθούν στις αραβικές επιθέσεις. Αργότερα χρησιμοποιήθηκε από τους Νορμανδούς και τους βασιλικούς οίκους των  Χοενστάουφεν και των Καπετιδών-Ανζού.

## Παραπομπές


Κατηγορία:Κάστρα στην Ιταλία
Κατηγορία:Δήμοι της Μητροπολιτικής πόλης της Μεσσίνας
Σαπονάρα

Η **Σαπονάρα** (ιταλικά: *Saponara* και σικελικά: *Sapunara*) είναι κοινότητα (δήμος) στη Μητροπολιτική πόλη της Μεσσήνης στην ιταλική περιφέρεια της Σικελίας, που βρίσκεται περίπου 180 χιλιόμετρα ανατολικά του Παλέρμο και περίπου 10 χιλιόμετρα δυτικά της Μεσσήνης.

Η Σαπονάρα συνορεύει με τους ακόλουθους δήμους: Μεσσήνη, Ρομέττα και Βιλαφράνκα Τιρένα.

## Παραπομπές


Κατηγορία:Δήμοι της Μητροπολιτικής πόλης της Μεσσίνας
Σπανταφόρα

Το **Σπανταφόρα ** (ιταλικά: *Spadafora* και σικελικά: *Spatafora*) είναι κοινότητα (δήμος) στη Μητροπολιτική πόλη της Μεσσήνης στην ιταλική περιφέρεια της Σικελίας, που βρίσκεται περίπου 180 χιλιόμετρα ανατολικά του Παλέρμο και περίπου 15 χιλιόμετρα βορειοδυτικά της Μεσσήνης.

Το Σπανταφόρα συνορεύει με τους δήμους Ροκκαβάλντινα, Ρομέττα και Βενέτικο.
left|μικρογραφία|Το κάστρο.

## Παραπομπές

## Εξωτερικοί σύνδεσμοι
* Επίσημη ιστοσελίδα

Κατηγορία:Δήμοι της Μητροπολιτικής πόλης της Μεσσίνας
Μπρόλο

Το **Μπρόλο** (ιταλικά: *Brolo* και σικελικά: *Brolu*) είναι κοινότητα (δήμος) στη Μητροπολιτική πόλη της Μεσσίνας στην ιταλική περιφέρεια της Σικελίας, που βρίσκεται περίπου 130 χιλιόμετρα ανατολικά του Παλέρμο και περίπου 60 χιλιόμετρα δυτικά της Μεσσήνης.

Το Μπρόλο συνορεύει με τους  δήμους: Φικάρα, Νάσο και Σαντ' Άντζελο ντι Μπρόλο.

Μέχρι το 1960 η οικονομία βασιζόταν κυρίως στη γεωργία, με κύρια προϊόντα τις ελιές και τα λεμόνια. Σήμερα η οικονομία βασίζεται στην κατασκευή κατοικιών, στο εμπόριο και σε κάποιο θερινό τουρισμό.

## Ιστορία
Κατά τη ρωμαϊκή εποχή το Μπρόλο ονομαζόταν Μπρόλιουμ (Brolium), που σημαίνει «κήπος» ή «πάρκο» στα λατινικά, και το διέσχιζε η Βία Βαλέρια. Στο Μεσαίωνα είχε ένα κάστρο πάνω στη θάλασσα, γύρω από το οποίο, πιθανότατα από τον 11ο αιώνα, δημιουργήθηκε ένας οικισμός ψαράδων. Η Μπιάνκα Λάντσια, ερωμένη και σύζυγος του αυτοκράτορα Frederick II του Hohenstaufen, πιθανότατα έζησε στο κάστρο κατά τον 13ο αιώνα σύμφωνα με ορισμένους ιστορικούς.

Το Μπρόλο ήταν η σκηνή μιας αμφίβιας απόβασης κατά τη διάρκεια της μάχης της Σικελίας στον Β' Παγκόσμιο Πόλεμο.

## Παραπομπές


Κατηγορία:Κάστρα στην Ιταλία
Κατηγορία:Δήμοι της Μητροπολιτικής πόλης της Μεσσίνας
Φικάρα

Η **Φικάρα** (ιταλικά: *Ficarra*) είναι κοινότητα (δήμος) στη Μητροπολιτική πόλη της Μεσσίνας στην ιταλική περιφέρεια της Σικελίας, που βρίσκεται περίπου 130 χιλιόμετρα ανατολικά του Παλέρμο και περίπου 60 χιλιόμετρα δυτικά της Μεσσίνας, στο Monti Nebrodi. Περιβάλλεται από δάση με φουντουκιές και ελαιόδεντρα.

Πιστεύεται ότι είναι μεσαιωνικής καταγωγής, πιθανώς κατά τη διάρκεια του μουσουλμανικού εμιράτου της Σικελίας.  Το όνομα μπορεί να προέρχεται από το αραβικό *Fakhar* (που σημαίνει ένδοξο) ή το Σικελικό *Ficara* (που σημαίνει: χωράφι με σύκα).

## Παραπομπές

## Εξωτερικοί σύνδεσμοι
* Επίσημη ιστοσελίδα

Κατηγορία:Δήμοι της Μητροπολιτικής πόλης της Μεσσίνας
Μίκαελ Φρέντε

Ο **Μίκαελ Φρέντε** (Michael Frede, ; 31 Μαΐου 1940 – 11 Αυγούστου 2007) ήταν επιφανής μελετητής της αρχαίας φιλοσοφίας, με την εφημερίδα *[[The Telegraph]]* να τον χαρακτηρίζει ως "έναν από τους σημαντικότερους και τους πιο καινοτόμους και ενδιαφέροντες μελετητές της αρχαίας φιλοσοφίας των ημερών μας". 

## Εκπαίδευση και καριέρα
Ο Frede απέκτησε το διδακτορικό του στο Πανεπιστήμιο του Γκέτινγκεν το 1966 και εργάστηκε εκεί ως βοηθός ( ) από το 1966 έως το 1971.

Εντάχθηκε στο δυναμικό του τμήματος φιλοσοφίας στο Πανεπιστήμιο της Καλιφόρνια στο Μπέρκλεϋ  ως επίκουρος καθηγητής (1971) όπου και προήχθη γρήγορα σε τακτικό καθηγητή. Από το 1976 έως το 1991 ήταν καθηγητής στο Τμήμα Φιλοσοφίας του Πανεπιστημίου του Πρίνστον. 

Επέστρεψε στην Ευρώπη το 1991 και έλαβε την έδρα ιστορίας της φιλοσοφίας του Πανεπιστημίου της Οξφόρδης.  Το διάστημα 1997-8 επέστρεψε στο Μπέρκλεϋ για να δώσει διαλέξεις πάνω στην θεματική της ελεύθερης βούλησης ως ο 84ος Sather Professor of Classical Literature: το βιβλίο που προέκυψε μέσα από αυτές τις διαλέξεις δημοσιεύθηκε μετά τον θάνατο του.  Συνταξιοδοτήθηκε από την Οξφόρδη το 2005. 

Στις 27/1/2005 αναγορεύθηκε επίτιμος διδάκτορας του τμήματος **Ιστορίας και Φιλοσοφίας της Επιστήμης** του ΕΚΠΑ.  Δίδαξε στο μεταπτυχιακό πρόγραμμα του τμήματος στην Ιστορία και την Φιλοσοφία των Επιστημών και Τεχνολογίας (ΙΦΕΤ).  Έζησε στην Αθήνα μέχρι το θάνατό του από πνιγμό το 2007. 

Ήταν μέλος της Ακαδημίας Επιστημών του Γκέτινγκεν (Göttingen Academy of Sciences) και εταίρος τόσο της Βρετανικής Ακαδημίας (εξελέγη το 1994)  όσο και της Αμερικανικής Ακαδημίας Τεχνών και Επιστημών (American Academy of Arts and Sciences).

## Επιλεγμένα έργα

* *Pradikation und Existenzaussage: Platons Gebrauch von "...ist..." und "...ist nicht..." im Sophistes*,1967 
* *Die Stoische Logik*,1974 
* *Galen. Three Treatises on the Nature of Science* (συνεπιμέλεια με τον Richard Walzer), 1985
* *Essays in Ancient Philosophy*,1987 
* *Aristoteles 'Metaphysik Z': Text, Übersetzung und Kommentar*, 2 vols (με τον Günther Patzig),1988 
* *The Original Sceptics: A Controversy* (συνεπιμέλεια με τον Myles Burnyeat),1997
* *Rationality in Greek Thought* (συνεπιμέλεια με την Gisela Striker),1999 
* *Pagan Monotheism in Late Antiquity* (συνεπιμέλεια με την Πολύμνια Αθανασιάδη), 2001 
* *Aristotle's Metaphysics Book Lambda* (συνεπιμέλεια με τον David Charles), 2001 
* *A Free Will: origins of the notion in ancient thought* (επιμέλεια του A. A. Long και με πρόλογο από τον David Sedley), 2011
* *The Pseudo-Platonic Seventh Letter (Uehiro Series in Practical Ethics)*, (συν-συγγραφέας με τον Myles Burnyeat) Oxford University Press 2015 

## Παραπομπές


## Εξωτερικοί σύνδεσμοι
* Obituary in ''Prolegomena'', April 2008
* Μια πλήρης βιβλιογραφική αναφορά για τον Michael Frede (1962–2011)

Κατηγορία:Απόφοιτοι του Πανεπιστημίου του Γκέτινγκεν
NGC 3267

Ο **[[Νέος Γενικός Κατάλογος|NGC]] 3267** είναι φακοειδής γαλαξίας στον αστερισμό Αντλία. Ανήκει στο Σμήνος γαλαξιών της Αντλίας το οποίο απέχει περίπου 132,7 εκατομμύρια έτη φωτός. Τον ανακάλυψε ο αστρονόμος Τζων Χέρσελ (John Herschel) στις 18 Απριλίου 1835.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Αντλία (αστερισμός)
30934
3267
Κατηγορία:Σμήνος της Αντλίας
-06-23-036